NaiveNeuron/SloPal huggingface dataset:
A. Belousovová, podpredsedníčka NR SR: (2009-04-23):
Pán poslanec, chcete položiť doplňujúcu otázku? Nie. Ďakujem. Ďalšiu otázku položila pani poslankyňa Klára Sárközy. Otázku položila ministrovi dopravy, pôšt a telekomunikácií Slovenskej republiky pánovi Ľubomírovi Vážnemu, za ktorého bude odpovedať pán minister hospodárstva Jahnátek. Otázka znie: „Vážený pán minister, myslíte si, že aktuálna situácia v železničnej spoločnosti Cargo Slovakia, kde prebiehajú nútené dvojtýždňové dovolenky pre zamestnancov a rokovania o skrátení ich pracovného času, naozaj a dostatočne zdôvodňujú vládnu pôžičku pre túto spoločnosť vo výške 165 mil. eur, ktorá má slúžiť práve na udržanie zamestnanosti?“ Nech sa páči, pán minister, odpovedajte a oznámte ukončenie odpovede.
V. Mečiar, poslanec: (2003-09-23):
Druhá vec. Pokiaľ ide o dokument, ktorý spomínate, do Federálneho zhromaždenia ho spracovali dvaja ľudia. Bol to Rychetský z Čiech a za Slovenskú republiku som bol 4-krát spoluautorom ja. Takže ho poznám veľmi dobre. Ale Európska charta ľudských a občianskych práv nemôže byť v rozpore alebo nevylučuje prijatie doplnkového alebo iného alebo obdobného dokumentu k multilaterálnej Zmluve o Európskej únii. A ak tento rozširuje ľudské práva, tak potom platí odsek 5, ktorý hovorí: „Medzinárodné zmluvy o ľudských právach a základných slobodách, ktoré zakladajú práva a povinnosti fyzických osôb, majú prednosť pred zákonmi.“ Potom niet o čom hovoriť. Ďakujem. P. Rusko, podpredseda NR SR: Ďakujem pekne, pán poslanec. Nech sa páči, v rozprave ďalej vystúpi pán poslanec Hanzel. B. Hanzel, poslanec: Vážený pán predsedajúci, páni ministri, pani kolegyne, páni kolegovia, pamätám sa ešte nedávno na to, keď sa schvaľovala zmena v Ústave Slovenskej republiky. Niekoľko dní i nocí diskutovali poslanci v tejto Národnej rade, až pokiaľ nebol naším najvyšším určený tzv. deadline na rozpravu. Nie, teraz nekritizujem, som len trochu prekvapený, že o návrhu ústavy  Európskej únie diskutujeme len tak mimochodom, len tak narýchlo, napriek tomu, že ústavná zmluva Európskej únie bude dokument, ktorý bude nadradený našej vlastnej ústave.  Trochu som prekvapený tým, že o takomto dôležitom dokumente sa pripravujeme diskutovať len tak mimochodom, i keď sa zriekame oveľa väčších právomocí ako pri federatívnom usporiadaní Českej a Slovenskej Federatívnej Republiky, ktoré nám odoberalo v porovnaní s návrhom ústavnej zmluvy Európskej únie len minimálne z našich práv. A pripomínam, že vtedy sme boli schopní rokovať dni i týždne o obyčajnej pomlčke, ktorá nám neodoberala nič. A len tak mimochodom, dosť ma prekvapuje, keď už teraz stanovujeme termín prijatia eura bez akejkoľvek možnosti pripustiť, že sa na tom svojím rozhodnutím majú zúčastniť občania našej vlasti. Záverom dovoľte, aby som sa prihovoril za odporúčanie vláde na požiadavku jedna krajina – jeden komisár, požiadavku na ďalšie úpravy, ktoré by zdôrazňovali národný charakter štátu. A myslím si, že aj v tomto prípade a možno v tomto prípade oveľa viac platí, že práca chvatná – málo platná. Ďakujem. P. Rusko, podpredseda NR SR: Ďakujem pekne, pán poslanec. S faktickou poznámkou sa nehlási nikto. Pán poslanec Mikloško, máte slovo ako ďalší prihlásený do rozpravy.
P. Paška, predseda NR SR: (2007-10-29):
(Hlasovanie.) 135 prítomných, 77 za, 33 proti, 25 sa zdržalo. Konštatujem, že sme schválili vládny návrh zákona o investičnej pomoci a o zmene a doplnení niektorých zákonov. Teraz pán poslanec Glenda bude uvádzať hlasovanie k návrhu na vyslovenie súhlasu Národnej rady Slovenskej republiky s Dohodou o účasti Bulharskej republiky a Rumunska v Európskom hospodárskom priestore a štyroch súvisiacich dohôd (tlač 420). Nech sa páči.
Mikulec, Roman, minister vnútra SR (2022-06-16):
Ďakujem, pán predseda. Vážený pán predseda, vážené dámy poslankyne, páni poslanci, hlavným cieľom predloženého návrhu zákona je zavedenie novej formy skúšky odbornej spôsobilosti spočívajúcej v elektronickom skúšobnom teste, ktorý bude vykonávaný v priestoroch ministerstva vnútra. Ďalšou výraznou zmenou je umožnenie vykonávania odbornej prípravy aj dištančnou formou, prípadne kombináciou dištančnej a prezenčnej formy. V súvislosti s činnosťou akreditovanej osoby sa navrhuje nahradenie viacerých evidencií novovytvorenou evidenciou osôb a evidenciou o priebehu odbornej prípravy. Návrhom zákona sa ďalej vypúšťa povinnosť začať prevádzkovať činnosť do určitej doby od udelenia licencie. Rozširujú sa oprávnenia osôb poverených výkonom fyzickej ochrany, upravujú sa podmienky vykonávania technickej služby a odstraňujú sa identifikované aplikačné a výkladové nejasnosti. Všetky pripomienky, ktoré vzišli z rokovaní výborov Národnej rady, odporúčam schváliť. Vážený pán predseda, vážené dámy poslankyne, páni poslanci, záverom si dovoľujem požiadať o podporu predloženého návrhu zákona. Ďakujem.
Baránik Alojz, poslanec NR SR (2022-03-16):
Ďakujem, pán podpredseda. Kolegyne, kolegovia, v rozprave nevystúpil nikto a nebol podaný žiaden pozmeňujúci návrh, a preto pristúpime k hlasovaniu o pozmeňujúcich návrhoch zo správy výboru. Budeme hlasovať spoločne o bodoch 1 až 3. Gestorský výbor odporúča schváliť.
P. Hrušovský, predseda NR SR: (2003-10-24):
(Hlasovanie.) Prítomných je 131 poslancov, za 101, proti 4, zdržalo sa 25, nehlasoval 1. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona o verejnom obstarávaní a o zmene zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. Otváram rozpravu. Pýtam sa pánov poslancov, či sa chcú prihlásiť do rozpravy ústne. Nie je tomu tak. Vyhlasujem rozpravu za skončenú. Pristúpime k hlasovaniu o vládnom návrhu zákona o verejnom obstarávaní a o zmene zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov ako o celku s odporúčaním so schválenými pozmeňujúcimi a doplňujúcimi návrhmi, pán spoločný spravodajca...
Goga, Pavol, poslanec NR SR (2018-02-07):
Pán podpredseda, dajte tak hlasovať o návrhu zákona ako o celku s odporúčaním gestorského výboru ho schváliť.
B. Bugár, podpredseda NR SR: (2004-03-11):
(Hlasovanie.) Prítomných 135 poslancov, za návrh 107, proti 17, zdržalo sa 10 poslancov, nehlasoval 1. Konštatujem, že 1. bod pani poslankyne Laššákovej sme schválili. Nech sa páči. A. Hajduk, poslanec: Prosím, pán predsedajúci, dajte hlasovať o 2. bode pani poslankyne Laššákovej.
B. Bugár, podpredseda NR SR: (2004-11-30):
Týmto otváram rozpravu o tomto bode programu. Ako prvý sa hlási do rozpravy pán predseda Národnej rady Slovenskej republiky. Potom ďalej písomne za kluby sú prihlásení: pani poslankyňa Masácová za klub SDKÚ, pán poslanec Lintner za klub ANO, pán poslanec Bárdos za klub SMK – MKP, pán poslanec Paška za klub Smer. A potom ešte ďalší poslanci písomne: pán poslanec Mikloško a pán poslanec Ivan Šimko. Pán predseda Národnej rady, nech sa páči, máte slovo.
Grendel, Gábor, podpredseda NR SR (2020-11-05):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne. Nie je tomu tak. Vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca tiež nie. Prerušujem rokovanie aj o tomto bode programu. Pokračujeme druhým čítaním o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov . Vládny návrh zákona je pod tlačou 198, spoločná správa výborov 198a. Prosím opäť pána ministra Hegera, aby odôvodnil aj tento vládny návrh zákona.
Laššáková, Jana, podpredsedníčka NR SR (2015-09-17):
Na vystúpenie pána poslanca s faktickými poznámkami sa hlásia páni poslanci Hlina a Bublavý. Končím možnosť prihlásiť sa s faktickými poznámkami. Nech sa páči, pán poslanec Hlina.
Laššáková, Ľubica, ministerka kultúry SR (2018-10-16):
Ďakujem pekne, pán predsedajúci. Vážení páni poslanci, Ministerstvo kultúry Slovenskej republiky vypracovalo návrh zákona, ktorým sa mení a dopĺňa zákon č. 185/2015 Z. z. Autorský zákon v znení neskorších predpisov na základe úlohy vyplývajúcej z uznesenia vlády Slovenskej republiky č. 223/2018 k informatívnemu materiálu Ochrana a stimulácia tvorby a kolektívna správa práv. Cieľom predkladaného návrhu zákona je na základe tejto úlohy primerane upraviť kritériá, ktoré sú použité pri výpočte odmeny v sadzobníkoch odmien organizácií kolektívnej správy. V návrhu zákona došlo k podrobnejšiemu rozpracovaniu kritérií, ako aj k otvoreniu väčšieho priestoru na intenzívnejšie zapojenie používateľov do samotnej tvorby sadzobníkov. Predkladaný návrh taktiež rieši niekoľko aktuálnych aplikačných problémov z praxe, ktoré sa týkajú vzťahov medzi organizáciami kolektívnej správy práv a používateľmi a legislatívnotechnicky spresňuje viaceré ustanovenia. Opäť sa ešte viac spružuje inštitút podania žaloby na určenie obsahu licenčnej zmluvy, ak sa organizácia kolektívnej správy a používateľ nedohodnú na jej obsahu. Ďalej sa spresňuje spôsob uplatnenia tohto inštitútu v prípade tzv. dohody o spoločnej správe. Taktiež sa zakotvuje povinnosť viesť pri dohode o spoločnej správe aj spoločný sadzobník, pričom sadzby vo svojom súčte nesmú byť vyššie než v prípade samostatných zmlúv s jednotlivými organizáciami. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj v súlade s právom Európskej únie. Prijatie navrhovaného zákona nebude mať vplyv na informatizáciu spoločnosti, životné prostredie, rozpočet verejnej správy a nebude mať žiadne sociálne vplyvy. Očakávajú sa mierne pozitívne vplyvy na podnikateľské prostredie. Navrhovaná účinnosť je k 1. januáru 2019. Návrh zákona bol prerokovaný vo Výbore Národnej rady Slovenskej republiky pre kultúru a médiá a v Ústavnoprávnom výbore Národnej rady Slovenskej republiky. Uvedené výbory s návrhom zákona súhlasili a odporučili návrh zákona schváliť s pripomienkami. Gestorský výbor na základe stanovísk výborov odporučil Národnej rade Slovenskej republiky uvedený návrh zákona v znení schválených pripomienok schváliť. V závere si vás dovoľujem požiadať o podporu tohto návrhu zákona. Ďakujem.
R. Rafaj, poslanec: (2009-11-03):
Po prvé, je to účasť čisto etnickej a regionálnej politickej strany v regulárnej vláde člena Európskej únie, a po druhé, zavedenie čisto etnickej nomenklatúry. Nielenže 47 % pomoci do roku 2006 z fondov ste prerozdelili do 11 južných okresov vašim konkrétnym starostom vašej konkrétnej strany, ale vy ste tu rozprávali aj o strate zamestnania. Nehanbíte sa, keď vy ste vyhadzovali Slovákov na juhu Slovenska po zavedení akčných štvoriek len za to, že boli Slováci, nie pre to, že bola svetová ekonomická kríza?
P. Paška, predseda NR SR: (2006-10-17):
Otváram rozpravu. Písomne sa do rozpravy neprihlásil nikto. Pýtam sa, či sa chce prihlásiť do rozpravy niekto ústne. Pani poslankyňa Tóthová. Končím možnosť prihlásiť sa. Nech sa páči.
Krúpa, Juraj, poslanec NR SR (2021-05-03):
Vďaka za slovo. Ja sa chcem poďakovať pánovi ministrovi za jeho otvorený prejav, ktorý vlastne celkom jednoznačne popísal nedostatky, ktoré zdedil do vienka po tých všetkých geniálnych ministroch, ktorí tam pôsobili. Jeden z tých najgeniálnejších, o ktorom hovoril pán kapitán, bol práve pán generál Gajdoš, ktorý takto dokázal urobiť všetko pre vojaka, až sa to všetko rozkradlo. Desať rokov som tam pôsobil zhruba a za tie roky som videl nič iné len marazmus, rozkrádanie. Ministerstvo obrany a ozbrojené sily boli dojná krava. Vojaci si nakupovali za svoje, technika bola zastaraná. Keď sa niečo kúpilo z každého rožku trošku, bolo to nekompatibilné, jednoducho nemalo to žiadny systém. Behom roka vidíme, že ten systém sa nastavuje, že tí vojaci začínajú znova veriť, znova veriť nielen ministerstvu obrany, ale aj tomu, že tie ozbrojené sily majú význam, majú budúcnosť a sú nasadení a idú do všetkých týchto misií, do všetkých týchto operácií, ktoré sú, či už to bola aj covidová, naozaj s veľkým srdcom, s veľkým odhodlaním. A je vidieť, že naozaj začínajú konečne veriť, že vidia svetlo na konci tunela. A naozaj sa konečne myslí na vojakov, myslí sa na ich sociálne zabezpečenie. Kolegyňa Marcinková spomenula aj vojačky a tak ďalej. Čiže konečne je tu nejaké svetlo na konci tunela. A mňa tak mrzí, keď sú také všelijaké poznámky typu a taká zahraničná politika, toto ste nepovedali. Obrana je apolitická záležitosť. Tá sa nás týka všetkých. Tá sa nás týka všetkých. A jednoducho mali by sme v tomto prípade naozaj myslieť s rozvahou na to a keď príde aj ten nový plán, tak by sme ho mali všetci podporiť. Ďakujem veľmi pekne.
Mihál, Jozef, poslanec NR SR (2015-01-29):
Ďakujem, pán predseda. Ďakujem Ľudovi Kaníkovi za jeho príspevok, s ktorým sa v podstate stotožňujem. K tej demografii by som rád doplnil pár poznámok pre ľudí, ktorí mi k tomu nechcú veriť, ako to vlastne je. V rokoch sedemdesiatych sa narodili tie tzv. Husákove deti. To bola veľmi silná generácia ľudí, ktorí dnes sú ešte stále v produktívnom veku, čiže majú okolo 40 – 50 rokov. Čiže sú to ľudia, ktorí dnes pracujú, platia odvody, prispievajú súčasným dôchodcom v Sociálnej poisťovni. A zároveň sú to ľudia, ktorí si pozakladali rodiny a majú deti. Ale už sú vo veku, keď už tie ďalšie deti mať nebudú, v súčasnosti sa rodí 60-tisíc detí ročne. Ten trend je postupne pomaly klesajúci. Ak si zoberiete, že sa narodí 60-tisíc detí, 30-tisíc mužov, 30-tisíc žien, to bude 30-tisíc rodín v budúcnosti, a pôrodnosť v súčasnosti je 1,4 dieťaťa na jednu rodinu, to znamená, že pre tých 30-tisíc rodín sa v budúcnosti narodí nejakých 40-tisíc – 45-tisíc detí čiže omnoho menej, ako je to dnes. Ďalej, tie Husákove deti o desať rokov pôjdu do dôchodku ako dôchodcovia. Kto bude na nich robiť? Kto bude na nich platiť odvody? Pokiaľ si tie Husákove deti nenasporia v II. pilieri, tak tie ich dôchodky budú zúfalé. A ako som tu počul včera kolegu Kolesíka, na tom populárnom konci dňa práve tá generácia Husákových detí trpko zaplače nad dôchodkami, ktoré dostanú zo Sociálnej poisťovne. Ak si nebudú šetriť na dôchodok iným spôsobom, tak veľmi na to doplatia. A pritom dnes odvody platia, a nie malé.
Viskupič, Jozef, poslanec NR SR (2014-11-10):
Niektoré vystúpenia vyjdú, niektoré menej. Ja by som chcel povedať, že keď sa v tej časti, keď ste rozoberali personálne obsadenie opozície a zvolávateľov tejto schôdze, som mal až pocit, ako keby sme sa mali ospravedlniť za to, že sme získali dôveru a že sú tu ľudia, ktorí majú silný mandát. Zrovna jeden z tých ľudí, ktorého ste veľmi s dešpektom označili a chceli ho paralelne porovnávať, získal v tých ostatných voľbách v roku 2012, na piatom meste skončil z celého tohoto parlamentu. A ja už by som na vašom mieste opustil túto rétoriku, lebo vy získavate mandát na základe nejakých parametrov, možnože často máme pocit, že sa dá aj využívať na marketingové ciele a vôbec vládnym pôsobením korumpovať voličov. Je to napríklad príklad z tej Žiliny. No. Ale na druhej strane teda chcem povedať, keď vám tak vadia odborné kvality, ktoré tu reprezentuje pán profesor Huba, pán doktor, inžinier Miroslav Kadúc, pani profesorka Horváthová, tak by som teda chcel pri tejto téme schôdze upozorniť na to, že pána doktora Straku, ktorého sme mali možnosť vidieť na videu a reprezentoval vás v piešťanskej nemocnici, tak toto ako vedie k stabilnému, reálnej správe štátu na centrálnej, regionálnej aj lokálnej úrovni? Toto proste bolo mimo. Teraz tá debata sa netočí okolo Romana Kováča, prvej, druhej Dzurindovej vlády, točí sa okolo toho, že tu máme reálny problém s rozkrádaním... (Prerušenie vystúpenia časomerom.)
Habánik, Jozef, poslanec NR SR (2020-11-03):
Ďakujem pekne, pán predsedajúci, za udelenie slova. Chcem sa poďakovať pánovi poslancovi za veľmi precízne vysvetlenie problematiky. Ja som si návrh zákona naštudoval a konzultoval som ho s viacerými starostami a primátormi v našom trenčianskom regióne. A musím potvrdiť tie jeho slová, ktoré citoval zo správy alebo z uznesení či už ZMOS-u, alebo Únie miest Slovenska, kde sa starostovia, starostky, primátori, primátorky prihovárajú za to, aby sme odložili účinnosť od 
1. januára na neskoršie obdobie. Nie aby sme menili vyhlášku, ale aby sme v týchto ťažkých časoch v boji s pandémiou 
COVID-19 naozaj túto účinnosť len odložili. Keď už mám slovo, chcel by som sa poďakovať všetkých starostkám, starostom, primátorom, primátorkám za prácu, ktorú odviedli v súvislosti s plošným testovaním. A nielen počas tých dvoch dní sobotu a nedeľu, ktoré sa testovalo teraz celoplošne, ale počas tých dní príprav, pretože naozaj si myslím, a to potvrdzujem slová pána poslanca Ferenčáka, že bez samosprávy by sa to plošné testovanie asi zrealizovať nedalo. Ďakujem.
Glváč, Martin, podpredseda NR SR (2019-04-05):
Ďakujem. Otváram rozpravu o tomto bode programu. Do rozpravy som dostal štyri písomné prihlášky za kluby a päť individuálnych. Takže za klub MOST – HÍD Tibor Bastrnák, za klub SaS pani poslankyňa Zemanová, za klub OĽANO Ján Marosz, za klub SME RODINA Boris Kollár a ďalej sú prihlásení do rozpravy Irén Sárközy, Alojz Baránik, Igor Janckulík, Zsolt Simon a Elemér Jakab. Ako prvý v rozprave vystúpi pán navrhovateľ, ktorý požiadal o vystúpenie. Nech sa páči.
B. Bugár, podpredseda NR SR: (2003-06-18):
Dávam slovo spravodajcovi, ktorého určil navrhnutý gestorský výbor, výbor pre financie, rozpočet a menu, pánovi poslancovi Jozefovi Hurbanovi. Nech sa páči. J. Hurban, poslanec: Vážený pán predsedajúci, vážený pán minister, kolegyne a kolegovia, dovoľte mi, aby som v súlade s § 73 ods. 1 zákona č. 350/1996 Z. z. vystúpil v prvom čítaní o vládnom návrhu zákona, ktorým sa mení zákon Národnej rady č. 310/1993 Z. z. o spotrebnej dani z piva v znení neskorších predpisov (tlač 269), ako spravodajca Výboru Národnej rady pre financie, rozpočet a menu. Predmetný návrh bol doručený poslancom Národnej rady s tým, že vláda požiadala prerokovať tento návrh prostredníctvom skráteného legislatívneho konania. Ako spravodajca Národnej rady si osvojujem stanovisko, že predmetný návrh spĺňa z formálnoprávnej  stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Predložený návrh zákona rieši závažnú spoločenskú problematiku, ktorú je potrebné upraviť spôsobom, ako sa navrhuje v predmetnom návrhu. Pán predsedajúci, otvorte, prosím, rozpravu.
Sárközy, Irén, poslankyňa NR SR (2018-10-23):
Pán poslanec Baláž vystúpil s procedurálnym návrhom a požiadal o vyňatie bodov 5, 7 a 8 zo spoločnej správy na samostatné hlasovanie. Body 5, 7 a 8 majú odporúčanie gestorského výboru schváliť. Pán poslanec Ivan vystúpil s procedurálnym návrhom a požiadal o vyňatie bodu 5 zo spoločnej správy na samostatné hlasovanie. Bod 5 má odporúčanie gestorského výboru schváliť. Pán predsedajúci, budeme teraz hlasovať o bodoch zo spoločnej správy 1 až 4, 6, 9 až 13 s odporúčaním gestorského výboru schváliť.
Žitňanská, Lucia, poslankyňa NR SR (2015-02-11):
Áno, ďakujem pekne. A nadviažem aj na to, čo povedal pán poslanec Lipšic, k tomu smeroval ten môj príspevok, že áno, máme asi niekde inde zásadné problémy, ktoré treba riešiť, ktoré nám potom vytvárajú prostredie, ktoré vytvára priestor pre možné podvodné konania, ale nemôžeme s tým znegovať inštitút, ktorý právny poriadok potrebuje, aby sme ho mali. Na pána poslanca Hudackého, tie čísla, ja som si to pozerala, dnes nie sú ešte štatistiky za rok 2014, ale k stavu ku koncu roku 2013 bolo prebiehajúcich cez 2 300 konkurzov a prebiehajúcich 150 reštrukturalizácií. Čiže tam je nepomer, môžeme sa rozprávať o tom, že či 150 je príliš veľa alebo je to nadužívaný inštitút, ale, samozrejme, že konkurz je mnohokrát mnohopočetne viac užívaný inštitút na riešenie úpadku dlžníka. A môžem zopakovať len to, čo som hovorila aj v mojom vystúpení. Myslím, že reštrukturalizáciu riešiť treba, ale znova by som s veľkou opatrnosťou len na základe príkladu Doprastavu a Váhostavu robila opatrenia, ktoré by mohli znefunkčniť ten inštitút pre možné iné prípady, ktoré budeme niekedy potrebovať. Ďakujem pekne.
Jarjabek, Dušan, poslanec NR SR (2013-05-28):
Ďakujem za slovo, pani predsedajúca. Pán poslanec Hrušovský, len v reakcii krátkej na to, čo si povedal. No však trošku sa zamyslíme, ako to všetko je. Vám sa podarilo túto spoločnosť absolútne rozdeliť, absolútne rozdeliť. Vaše vládnutie ju rozdelilo. Keby ste ju nerozdelili, keby to nebola pravda, voľby by nedopadli tak, ako dopadli. Vy ste vaším vládnutím rozdelili spoločnosť. A teraz na tom pracujete úplne absolútne, aby tá spoločnosť naozaj bola rozčesnutá na červených a čiernych, alebo ja neviem, ako to chcete. Skutočne, veď to je ten problém. No a, viete, rozprávate tu o nejakom funkčnom období, o nejakom nezvolení pána predsedu Najvyššieho kontrolného úradu. No funkčné obdobie pána Jasovského skončilo vtedy, keď ste ešte vy vládli! Vy ste mali možnosť všetky tieto funkcie navoliť úplne legitímne. Len v čom bol problém? Vy ste sa nevedeli dohodnúť vďaka vášmu verejnému hlasovaniu preto, lebo ste nedôverovali jeden druhému. Taká je pravda. A dôkazom toho je, že ste položili vládu Ivety Radičovej. Veď o čom tu vy tuná rozprávate?! Veď to je úplne opačne! To je úplne opačne. No a aj podvedomá zaviazanosť voči tým kandidátom, ktorých chcete voliť verejne, je zaviazanosť. A vy s tým rátate. Preto, keby bola korektná tajná voľba, nikto nemôže byť v žiadnom podozrení, že niekoho volil s takým alebo takým úmyslom, preto alebo preto. Proste tak to je. Ani ten, kto volil, ani ten, kto bol zvolený. (Potlesk.)
B. Bugár, podpredseda NR SR: (2003-11-11):
Pani poslankyňa Tkáčová, nech sa páči, a potom vystúpi pán poslanec Karlin.
P. Hrušovský, predseda NR SR: (2003-09-10):
(Hlasovanie.) Prítomných je 129 poslancov, za 111, proti 6, zdržalo sa 9, nehlasovali 3. Návrh sme schválili. Ďakujem, pán poslanec Číž. Prosím teraz pána poslanca Šimka, aby ako poverený poslanec výborom pre obranu a bezpečnosť Národnej rade odporučil prijať uznesenia k prerokúvanému vládnemu návrhu zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 339). Nech sa páči, pán poslanec.
Sulík, Richard, podpredseda vlády a minister hospodárstva SR (2022-05-04):
Ďakujem pekne. Dobrý deň prajem. Dámy a páni, cieľom tohto vládneho návrhu zákona je transpozícia smernice Európskeho parlamentu a Rady o spoločných pravidlách pre vnútorný trh s elektrinou. Návrhom zákona sa predovšetkým zavádza právna úprava nových účastníkov trhu s elektrinou a trhu s plynom, právna úprava uskladňovania elektriny, zmeny v oblasti ochrany spotrebiteľa a upravujú sa doterajšie podmienky pre nasadzovanie inteligentných meracích systémov. Taktiež sa ustanovuje nová právna úprava obstarávania podporných služieb na dosiahnutie a udržanie bezpečnej a spoľahlivej prevádzky prenosovej alebo distribučnej sústavy v reálnom čase. Súčasťou predloženého návrhu sú aj zmeny v rámci zákona 250/2012 o regulácii v sieťových odvetviach týkajúce sa rozšírenia doterajších právomocí ÚRSA, ďalej nová právna úprava cieľov a činností tohto úradu a jeho spoluprácu s regulačnými orgánmi členských štátov EÚ a Agentúrou Európskej únie pre spoluprácu regulačných orgánov. Taktiež sa navrhuje úprava postupu ÚRSO pri vydávaní koordinovaných rozhodnutí regulačných orgánov, rozšírenie doterajšieho rozsahu vecnej regulácie, rozšírenie právnej úpravy riešenia sporov o spory medzi novými účastníkmi trhu s elektrinou. Zmeny, ktoré sú obsahom návrhu zákona, predstavujú jeden z míľnikov plánu obnovy a odolnosti. Materiál nemá vplyv na rozpočet verejnej správy, na služby verejnej správy pre občana, ani na manželstvo, nemá vplyv ani na rodičovstvo a nemá vplyv ani na rodinu. Predpokladá pozitívne vplyvy na podnikateľské prostredie, životné prostredie, informatizáciu spoločnosti a pozitívne sociálne vplyvy. Vážený pán predsedajúci, vážené panie poslankyne a poslanci, dovoľujem si vás požiadať o podporu tohto vládneho návrhu zákona. Ďakujem pekne.
Laurenčík, Milan, podpredseda NR SR (2021-11-05):
Na faktické poznámky bude teraz reagovať pani poslankyňa Šofranko, nech sa páči.
Fecko, Martin, poslanec NR SR (2017-02-14):
Ďakujem pekne. Pán kolega, som rád, že si spomenul prípad Šalkovej, pretože tiež ho trošku sledujem a aj v tejto Národnej rade som už dával niekoľko raz zákon o obecnom zriadení, kde by sa určitý paragraf, ktorý hovorí o nezmyselnom referende, ktoré sa má robiť v určitej obci, aby bol upravený. Áno, mali by sme si povedať otázku, že čo vlastne by malo byť výsledkom a pre koho hlavne výsledok, či už toho vyššieho územného celku, ak ho nazveme, to je jedno, či župa, alebo ... (pozn. red.: rýchlo vyslovené), ale hlavne, aký má význam pre tých ľudí, ktorí tam žijú a ktorí možnože nechcú sa sťahovať každý druhý mesiac niekde inde alebo každý polrok. To znamená, ja si myslím, že prv by sme mali povedať, čo chceme od toho dosiahnuť. A ja hovorím jedno, aby ľudia sa začali správať o veci verejné priamo v tom svojom regióne, kde sú, aby to išlo z ich vnútra. Že niekto im to nariadi, ale on keď si povie, že ja som Zemplínčan, tak som Zemplínčan a viem, že tu moji rodičia, prarodičia, prapra- boli, a tým pádom proste bude ten Zemplín rozvíjať až do skonania svojho života. A toto myslím si, že nám tu chýba, pretože socializmus urobil dosť nasilu kopu vecí aj nasilu sme začali užívať pôdu, nasilu sme kolektivizovali aj ďalšie veci, nasilu sme zlučovali, pretože sme si povedali, že mesto musí mať, jak napríklad Prešov 100-tisíc obyvateľov, a poďme 9 obcí dookola, aby 100-tisíc obyvateľov bolo, a keď sa teda chce odtrhnúť nejaká časť, tak sa povie, vážení, referendum je predsa v celom meste, nie v tej nespokojnej časti. A to je čo za demokracia? To sa pýtam ja. A pýtam sa, keď sa chcelo Škótsko odtrhnúť od Veľkej Británie, tak referendum bolo v Škótsku či vo Veľkej Británii? Kde bolo referendum? No predsa v Škótsku, lebo tí sú nespokojní. A my to držíme, socialisticky biľag ja hovorím tomu, že, áno, tie veľké celky, veľké bloky nemôžeš, my sme ťa dali v socializme, budeš na veky vekov. Tak preto hovorím, že, áno, treba sa aj k tomu pozrieť, aby zákon o obecnom zriadení sa zrušil, pretože máme tam veľa chýb. Ďakujem.
Ježík, Jozef, poslanec NR SR (2018-10-23):
Ďakujem, pán predsedajúci. V rozprave k uvedenému návrhu ústavného zákona v opakovanom druhom čítaní vystúpilo 7 poslancov. Pozmeňujúci a doplňujúci návrh podal pán poslanec Madej. Pán poslanec Simon podal procedurálny návrh vrátiť tento návrh zákona na dopracovanie, preto najskôr dajte hlasovať o tomto procedurálnom návrhu pána poslanca Simona, vrátiť tento návrh ústavného zákona na dopracovanie.
L. Köteles, poslanec: (2003-12-04):
Z. Martináková, podpredsedníčka NR SR: Ďakujem, prerušujem rokovanie o tomto bode programu. Ďakujem pánovi ministrovi aj pánovi spravodajcovi. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení zákona č. 260/1999 Z. z. Vládny návrh zákona ste dostali pred prvým čítaním ako tlač 422, spoločnú správu výborov máte ako tlač 422a. Prosím ministra zdravotníctva pána Rudolfa Zajaca, aby vládny návrh zákona odôvodnil.
Bugár, Béla, podpredseda NR SR (2011-11-30):
Pán predseda výboru Procházka.
Hrnčiar, Andrej, podpredseda NR SR (2018-05-17):
Máte záujem položiť doplňujúcu otázku?
Glváč, Martin, podpredseda NR SR (2019-05-13):
Ďakujem. Dávam slovo spravodajcovi, ktorého určil navrhnutý gestorský výbore pre zdravotníctvo, poslancovi Jozefovi Valockému, nech sa páči.
Kozelová, Monika, poslankyňa NR SR (2020-12-08):
Ó, pani poslankyňa, ako fakt nežartujte s tými pamiatkami, tuto kolega Kotleba vám už povedal tú prvú časť. Pravda je taká, že na Krásnej Hôrke sa prešustrovali milióny a nie je to vidno, to je jedna vec. A druhá vec, ja vás len chcem upozorniť, spomeňte si, prosím vás, túto na Keltov na Hrade, čož bola pamiatka nevyčísliteľnej hodnoty, ktorá skončila pod betónom, pod tou nádhernou záhradou tereziánskeho typu, ktorá vyzerá ako reklama na betonárku pána Širokého. Takže ja verím tomu, že peniaze, ktoré sú momentálne rozpočtované v štátnom rozpočte, skutočne pôjdu na pamiatky, a nie, ako som povedala, do betónu pána Širokého. Ďakujem.
Hort, Milan, podpredseda NR SR (2011-03-31):
Ďakujem. Chcete položiť doplňujúcu otázku? Nech sa páči, pán poslanec, v rozsahu dvoch minút, maximálne.
Laurenčík, Milan, podpredseda NR SR (2022-02-25):
Ďakujem. Na vaše vystúpenie evidujem sedem faktických poznámok. Končím možnosť prihlásiť sa. Ako prvý vystúpi pán poslanec Tomáš Taraba, nech sa páči.
J. Figeľ, poslanec: (2003-07-01):
To isté platí pri niektorých záležitostiach v oblasti služieb. Čo sa týka služieb pre poskytovanie finančných záležitostí, alebo investorov, členské štáty môžu zabrániť pobočke operovať na jej území iba vtedy ak nebude schopná finančných garancií do takej úrovne, ako predpisuje európska legislatíva. To nie je nič neférové, to je požadovanie zrelosti pre fungovanie za tých istých podmienok na finančnom trhu, aké uplatňujú voči vlastným inštitúciám. Pri doprave, a kabotáž bola takou často opakovanou témou, chcem povedať, že aj vnútri Európskej únie, ktorá už má dosť dlho histórie za sebou, kabotáž nie je tým hlavným problémom, ale samotná medzinárodná preprava. A pre našich dopravcov a prepravcov otvorenosť od prvého dňa vstupu bez ďalších administratívnych bariér a povolení na medzinárodnú prepravu je obrovskou možnosťou pre rozvoj podnikania. Kabotáž nenapĺňa ani jedno celé percento z celkového objemu prepravy štátov únie a bude sa jednoducho uvoľňovať. Chcem len naznačiť, že prechodné obdobia sú uplatňované a budú uplatňované... Z. Martináková, podpredsedníčka NR SR: Prepáčte, pán poslanec, dámy a páni, poprosím o pokoj v rokovacej sále. Ďakujem vám pekne.
V. Veteška, podpredseda NR SR: (2006-09-06):
S procedurálnym návrhom sa hlási pani poslankyňa Laššáková.
Danko, Andrej, predseda NR SR (2016-09-06):
Ďakujem a poprosím vás, pán poslanec, držme sa témy pri rokovaní...
Kremský, Peter, poslanec NR SR (2021-02-05):
Pán predsedajúci, chcem len upozorniť na chybné hlasovanie, že pri tlači 348 som omylom hlasoval za, chcel som sa zdržať. Ďakujem.
Hort, Milan, podpredseda NR SR (2011-02-08):
No tak nereagujte na pána Kaníka, lebo teraz vystupoval v rozprave pán poslanec Matovič, lebo vám zoberiem slovo.
Ďuriš Nicholsonová, Lucia, podpredsedníčka NR SR (2017-03-29):
S reakciou na faktické poznámky pán poslanec Simon.
Blanár, Juraj, podpredseda NR SR (2021-09-30):
Ďalší s faktickou poznámkou, pán poslanec Mizík.
P. Abrhan, poslanec: (2007-04-13):
Ďakujem. (Potlesk.)
Mihál, Jozef, poslanec NR SR (2014-09-10):
Ďakujem pekne, pán kolega, pozdravujem aj pána Višvádera, ktorý mu napísal naozaj pekný prejav, ja sa s ním stotožňujem, súhlasím s tými argumentmi, ktoré tam zazneli, ktoré teda boli o tom, že dôchodcovia majú ťažký život, nízke sú dôchodky, ťažko prežiť, nízka valorizácia. Len sa teda pýtam, prečo napríklad rodičovské príspevky sa takisto nebudú nejakým špecifickým spôsobom zvyšovať, veď aj mladé rodiny majú ťažký život a u nich tá valorizácia je čistá nula, nula celá nič. Žiadne 2 %, žiadnych 5 eur, ako budú mať dôchodcovia valorizované dôchodky, ale čistá nula. Takže o tomto to je, treba myslieť na všetky vrstvy obyvateľstva a nielen na jednu špecifickú. Čiže opakujem ešte raz, výborne, výborné argumenty. Ale prečo len dôchodcovia? Pán Muňko, vy, ak sa nemýlim, ste v dôchodkovom veku, a ak teda máte váš dôchodok do výšky tých 494 eur, tak aj vy dostanete vianočný príspevok. Čiže je dosť taká zvláštna argumentácia, keď hovoríte, že starí ľudia, nevládni, chorí a tak ďalej a tak ďalej. Áno, množstvo dôchodcov je starých, nevládnych a potrebujú pomôcť adresným spôsobom. Vy ste príklad dôchodcu, ktorý nielenže berie starobný dôchodok, ale stíha prácu poslanca Národnej rady, stíha byť generálnym riaditeľom Sociálnej poisťovne, v jednom i druhom prípade sú to slušné platy, aj keď viem, že ich venujete sčasti na charitatívne účely, ale vy ste krásny príklad toho, aký adresný môže byť vianočný príspevok. Vy sám. Takže som veľmi rád, že ste vystúpili, a zároveň som rád, že ste mi dali príležitosť takto vám položiť znova otázku. Keby sa tento zákon schvaľoval v riadnom konaní, 15. októbra, stihli by za tých šesť týždňov vaši programátori preprogramovať ten vzorec?
J. Burian, poslanec: (2008-02-01):
Po druhé, pán Mikloš, ja jednoducho nechápem, akým spôsobom vy kritizujete alebo v tejto správe kritizujete niečo, čo vaše vládnutie v posledných troch rokoch bolo za účasti ľudí a odídencov práve z HZDS a na začiatku to boli práve tí, tí odídenci, ktorých dnes kritizujete aj v tejto správe? Takže ja celkom nerozumiem, že vláda pod vedením Mikuláša Dzurindu vládla s odídencami, jedine s odídencami HZDS, a dnes rozprávate o tom, aké to je zlé. (Potlesk.)
Blanár, Juraj, podpredseda NR SR (2021-05-11):
Ak je všeobecný súhlas, necháme prečítať, aby to bolo. (Súhlasná reakcia pléna.) Ďakujem pekne. Nech sa páči, pán predseda, ospravedlňujem sa. (Ruch v sále.)
Bugár, Béla, podpredseda NR SR (2017-05-10):
Dobre. Takže pani poslankyňa bude mať ešte štyri minúty. Vážené panie poslankyne, vážení páni poslanci, ešte pred hlasovaním pán predseda Národnej rady zvoláva poslanecké grémium. Teraz, ja som si myslel, že je tomu rozumieť, takže teraz hneď, keď chcete, včul. (Prestávka.) (Po prestávke.)
P. Paška, predseda NR SR: (2006-12-12):
(Hlasovanie.) 149 prítomných, 64 za, 80 proti, 5 sa zdržalo. Ani tento bod sme neschválili. Nech sa páči.
Blanár, Juraj, podpredseda NR SR (2023-03-31):
Pán poslanec Krajčír s faktickou poznámkou.
Ivan, Miroslav, poslanec NR SR (2016-05-24):
Vážený pán predsedajúci, vážené panie poslankyne, vážení páni poslanci, v rozprave k tomuto návrhu vystúpila jedna poslankyňa, neboli predložené žiadne návrhy. Preto prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šebej, František, poslanec NR SR (2015-06-23):
Ďakujem. Ja by som rád zdôraznil tú časť prejavu pána poslanca Bugára, v ktorej hovoril o tom, že máme povinnosť, morálnu povinnosť prijímať rozhodnutia, ktoré nie sú len diktované výskumami verejnej mienky. A chcem pripomenúť jednu inú postavu v dejinách, ktorá je v tomto smere zaujímavá. John Fitzgerald Kennedy pred tým, než sa stal prezidentom, napísal knihu, ktorá sa volá Profiles of Courage, to je Profily odvahy, a je to také životopisné dielo o ôsmich amerických senátoroch, ktorí vstúpili do dejín tým, že boli ochotní riskovať svoju politickú budúcnosť rozhodnutiami, ktoré boli krajne nepopulárne a kvôli ktorým ktorých často tú politickú budúcnosť aj stratili. A boli to morálne rozhodnutia napríklad o otroctve a podobne. Sú okamihy, a o tom hovoril pán poslanec Bugár, keď je potrebné nabrať v sebe morálnu silu a urobiť rozhodnutie aj také, ktoré sa nemusí páčiť, ale ktoré je diktované morálnym imperatívom. A rád by som tento pohľad na vec podporil. Mimochodom, John Fitzgerald Kennedy dostal za tú knihu v roku 1957 Pulitzerovu cenu. Ďakujem za pozornosť.
Á. Biró, poslankyňa: (2010-02-11):
Ďakujem. (Reakcie z pléna.).
Šipoš, Michal, poslanec NR SR (2024-01-09):
Ďakujem pekne, Lukáš Bužo, za tvoje vystúpenie a aj ten ľudský pohľad a prehovorenie do duše možno niektorým koaličným poslancom, ktorí síce tu nie sú, ale možno počúvajú alebo sa im to dostane do uší zo záznamu. Je fakt, že oni sú teraz hrdinovia. Oni si myslia, že vyhrali voľby, že im patrí moc, že môžu všetko, tuná niektorí poslanci sa nám povyhrážajú, že veď počkajte, nám ukazujú, veď vy počkajte. A keď už odstavili policajtov, ktorí si robili svoju prácu, ktorí nepozerali, kto páchal trestné činy, či to bol politik, či to bol oligarcha, či mal blízko k tej alebo inej politickej strane, tak idú ďalej v tomto procese. Vedia, že policajtov treba odstrániť v prvom rade, pretože tí začínajú to vyšetrovať. Potom sa sústredia na prokuratúru, samozrejme, na špeciálnu prokuratúru, ktorá keď ju viedol Dušan Kováčik, 63 :0, tak vtedy bolo všetko okej. Ale akonáhle tam prišli prokurátori, ktorí idú si robiť poctivo svoju robotu, tak tých treba rýchlo odstrániť. A potrebujú to urobiť veľmi rýchlo. No a ty si hovoril, že bolo by dobré, keby práveže posilnili tie inštitúcie, ktoré vyšetrujú tú korupciu, len problém by bol ten, kebyže to posilnia, keby nalejú viacej peňazí, podporia, dajú tam viacej prokurátorov, tak oni by skončili. Možno do mesiaca by tieto strany, ktoré nám vládnu, by skončili, pretože by ich rozobrali do šrubky, títo čestní policajti a prokurátori. Ešte poprosím pána predsedu, aby si zjednal nápravu v Národnej rade, lebo za ním pán poslanec Huliak si tu telefonuje, ako keby úplne bolo to v pohode. Ďakujem pekne. (Potlesk.)
Grendel, Gábor, podpredseda NR SR (2022-09-22):
Ďakujeme za odpoveď. Pán poslanec nemá doplňujúcu otázku. Dvadsaťpäťku od pána Šudíka, pán generálny prokurátor tu nie je. Otázka číslo 26 od pána Martina Čepčeka ministrovi zdravotníctva Vladimírovi Lengvarskému: „Vážený pán minister, nariadilo ministerstvo lekárom zbierať údaje o prípadných nežiadúcich účinkoch po očkovaní proti COVID-19? Aké sú výsledky? Bude o nich verejnosť informovaná?“
Dostál, Ondrej, poslanec NR SR (2018-10-19):
No, práve, práve tá asymetria je zrejmá aj, aj zo sankcionovania, ktoré sme my riešili. Teda ak podnikateľ, ktorý má, živnostník, ktorý má povinnosť platiť tie preddavky, ich neplatí v tom termíne, ale zaplatí ich až po podaní daňového priznania, tak dostane úroky z omeškania v prvom prípade za ten prvý štvrťrok za trištvrte roka, za druhý štvrťrok za polroka, za tretí štvrťrok za, za ten štvrťrok, až dokedy to, dokedy to zaplatí, lebo štát predpokladá, že to zaplatí. Ale ak náhodou, náhodou má tie príjmy nižšie a nemá, nemá daňovú povinnosť za príslušný kalendárny rok, ak už si už splnil prostredníctvom tých troch zaplatených preddavkov, tak štát mu síce vráti to, čo, to, čo zaplatil naviac, ale, ale žiadne úroky z omeškania sa tam neplatia. Nedostane, nedostane ten živnostník nazad, nazad zaplatené, že, že teda neoprávnene som zaplatil platbu navyše. Tak aj z toho vidno ten, ten nepomer a nerovnomerný stav. A samozrejme, že tie prípady, ktoré my riešime naším návrhom zákona, ktorý sa týka sankcionovania za porušenie povinnosti, sú menej časté, lebo väčšina živnostníkov si tú povinnosť, povinnosť plní, ale, ale, ale tiež je to niečo, čo s tým, čo s tým súvisí a čo aj tých, čo si to plnia, zaťažuje administratívne, zaťažuje finančne a ako, ako si povedal aj v úvodnom slove, ako je v dôvodovej správe napísané, naozaj to nie je niečo, na čom by sa teraz zrútili štátne financie, že keď živnostníci nebudú do určitého príjmu platiť štvrťročné preddavky, tak, tak teraz sa zrúti štátny rozpočet.
Borec, Tomáš, minister spravodlivosti SR (2014-10-16):
Ďakujem pekne. Veľmi stručne. Ďakujem pekne, pani poslankyňa, za vyslovenie konštruktívneho, by som povedal, nejakého vyjadrenia. Ale je fakt, že akokoľvek by sme predkladali návrhy zákona bez technického zabezpečenia samotnej nahrávacej techniky, tak by to bolo úplne zbytočné, pretože nemôžme mať žiadny právny text a zákon, ktorý bol záväzný na jednej strane, a na druhej strane by sudcovia nemali na čo nahrávať pojednávania. Čiže je fakt, že to zdržanie nebolo spôsobené legislatívnou nečinnosťou, ale problémami pri zaobstaraní techniky samotnej. A musím povedať teda, že, žiaľ, tie materiály, ktoré sme mali k dispozícii, neboli pripravené tak, ako si to vyžadovala tá realita. Čiže museli sme urobiť zásahy vlastne v tejto oblasti a to nám spôsobilo, že obstaranie samotnej techniky bolo možné reálne urobiť až tento rok s tým, že dnes sú už tie nahrávacie zariadenia v pojednávacích miestnostiach a zároveň momentálne sa zaškoľuje personál súdov na túto techniku tak, aby bolo v zmysle navrhnutej legislatívy už všetko pripravené a bezproblémovo sme mohli začať na súdoch nahrávať. Ďakujem pekne, a teda dúfam, že poslanci podporia tento návrh do druhého čítania. Ďakujem pekne.
Hrnčiar, Andrej, podpredseda NR SR (2016-12-06):
Ďakujem. Ďalším vystupujúcim v rozprave je pán poslanec Dostál. Nie je tu. Aha, nech sa páči, pani poslankyňa Jurinová, reakcia.
Zemanová, Anna, poslankyňa NR SR (2017-09-12):
Nati, ja ti chcem veľmi pekne poďakovať za tvoju prácu a slová, ktoré si tu vypovedala. Naozaj ma až mrazilo a naozaj si neviem predstaviť tie dušičky detí, ktoré odmalička je s nimi robené ako štatistika. Nechcem povedať ako vec, ale pomaly možnože aj, áno, je to spisový obal. A ďakujem ti, že takto bojuješ, a poviem, že ty si ten pravý ochranca práv detí. Ty si ombudsmanka a robíš tú prácu veľmi dobre.
Laurenčík, Milan, podpredseda NR SR (2022-04-28):
Nech sa páči, pán minister.
Šeliga, Juraj, podpredseda NR SR (2020-04-07):
Pán poslanec Tomáš.
Bugár, Béla, podpredseda NR SR (2016-04-28):
Pani poslankyňa, viete, my sme tu mali, myslím si, že to bola poslankyňa z SDKÚ, neviem, ako sa volala, to je jedno, ale jej sme to vybavili. Stačí sa pýtať. Ale nie cez médiá. Vy robíte takú robotu, ktorú ešte svet nevidel. Stačí sa opýtať, normálne prísť. Tak ako napríklad pani podpredsedníčka Nicholsonová už dopredu povedala niektoré predstavy. Prečo by nie? Však aj ja jej budem pomáhať, ak teda bude v mojich silách. Len, len, prepáčte, treba prísť, treba sa opýtať. Pani poslankyňa mala problémy napríklad sa dostať, vybavili sme normálne úpravu toho miesta. Vybavili sme, že má dve kancelárie. Ale to, čo teraz počujem, počujem prvýkrát. Takže toto nie sú metódy. Pracovné metódy sú také, že prídem a poviem: „Mám problém, skúsme to vyriešiť.“ Možnože to nebudeme môcť. Možnože nebudeme môcť ani vyriešiť. Možnože nebude ani vôľa, ale to vám teraz neviem povedať. Pani Petruchová, procedurálny návrh.
J. Berényi, poslanec: (2007-09-11):
Takže, čo povedala pani poslankyňa, môžem len doplniť, že by bolo najlepšie, keby podobná táto analýza, aby bola súčasťou tohto materiálu, resp. ako príloha tohto materiálu počas druhého čítania, teda v procese druhého čítania vo výboroch, aby sme mohli aj my sa oboznámiť s tým, že aké sú výsledky tejto analýzy. A zároveň som sa dopočul, že analýza bola prijatá vládou Slovenskej republiky, takže je verejná a mohli by sme to prečítať aj my. Určite každý poslanec, ktorý pochádza z týchto regiónov, je teraz spokojný s návrhom a pochvaľuje ministerstvo, ale sme aj takí, ktorí práve pochádzame z takých okresov, resp. z takých regiónov, kde nebudú znovuzriaďovať okresný súd. A my by sme potrebovali argumenty, keď ideme domov, že prečo v týchto mestách nie a v ostatných mestách áno. Ďakujem.
Laššáková, Jana, podpredsedníčka NR SR (2014-07-09):
S reakciou pán poslanec Hlina.
Laurenčík, Milan, podpredseda NR SR (2022-06-17):
Ďakujeme pekne, pani komisárka, za podrobné prednesenie vašej správy. Prosím, zaujmite miesto pre navrhovateľov. Ja teraz prosím spoločnú spravodajkyňu z výboru pre ľudské práva a národnostné menšiny pani poslankyňu Katarínu Hatrákovú, aby informovala Národnú radu o výsledku prerokovania správy vo výboroch. Pani poslankyňa, nech sa páči, máte slovo.
Dostál, Ondrej, poslanec NR SR (2024-01-08):
Pán poslanec Grendel, aj mňa teda veľmi zaujalo, že je tu prítomný pán minister Susko, lebo teraz už naozaj nerozumiem tomu prečo bolo potrebné otvoriť tento bod ešte v decembri, keď pán predseda Národnej rady Pellegrini sľuboval, že sa o tom bode bude rokovať až na januárovej schôdzi, ak sa dorokuje rozpočet. Naozaj tomu nerozumiem, boli dohady, že to mohlo byť preto, aby, aby koalícia zabránila ďalším opozičným poslancom prihlásiť sa písomne, písomne do rozpravy je prihlásených 59 opozičných poslancov, čiže nie je to nejako dramatické opatrenie, ešte by sa možno pár prihlásilo dneska, ale, ale teda nie je to žiadna zásadná zmena. Hovorilo sa o tom, že pán minister Susko má byť na dovolenke, no tak sa mu to uvážilo uviesť, tak neviem, či pán minister musel zrušiť dovolenku, alebo teda čo je ten dôvod, ale naozaj tomu nerozumiem, lebo štandardne sa rokuje o návrhoch tak, že sa, že sa uvedie bod a potom sa, potom sa otvorí rozprava. Toto bolo umelé, naozaj by ma zaujímalo, čo je za tým. A druhá vec, ktorá ma zaujala na tvojom vystúpení, je to upozornenie na to, že nás Európska komisia aj Európska prokuratúra nabádajú, aby sme takto hlava-nehlava nemenili v skrátenom konaní Trestný zákon a nerušili Úrad špeciálnej prokuratúry. Zaujímavé je to najmä preto, lebo celé skrátené legislatívne konanie je odôvodnené práve tým, že musíme, lebo sú tu konania, ktoré vyplývajú z našich povinností voči Európskej únii. 	Európska únia, smernice Európskej únie, Európsky parlament, európsky zatykač, Európsky súd pre ľudské práva sa spomínajú v odôvodnení 26-krát.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 146 poslancov, za 85, proti 19, zdržalo sa 42 poslancov. Konštatujem, že návrh sme schválili. Teraz prosím pána poslanca Senka, aby uviedol hlasovanie v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 434/2010 Z. z. o poskytovaní dotácií v pôsobnosti ministerstva kultúry (tlač 1087). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov , tlač 1087.)
Pellegrini, Peter, predseda NR SR (2015-10-02):
Ďakujem pekne. Na vaše vystúpenie dve faktické poznámky. Končím možnosť prihlásiť sa s faktickými poznámkami. Ako prvý pán poslanec Jurzyca.
B. Bugár, podpredseda NR SR: (2001-10-04):
M. Kolláriková, poslankyňa: Očakávala som stanovisko a mám druhú otázku ešte.
Figeľ, Ján, podpredseda NR SR (2014-09-11):
Ďakujem pekne aj ja. Teraz dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Ottovi Briximu.
Shahzad, Silvia, poslankyňa NR SR (2016-09-22):
Pán minister, ďakujem za odpoveď, ale aj tak by som sa chcela opýtať. Predovšetkým úrady práce pracujú so skupinami ľudí, ktorí sú naozaj citliví na rôzne problémy a sú to naozaj, sú to predovšetkým deti, zdravotne postihnutí, nezamestnaní. V mnohých prípadoch však ja nechcem sa vyhovárať vôbec na tie medializované prípady, pretože sa, ako ste hovorili, tých prípadov je ďaleko viacej a práve mám informáciu, že napríklad až 50 % podnetov, ktoré dostáva komisárka, sú na oddelenie kompenzácií. To znamená, že tam nemôže ísť len o individuálne zlyhávanie, ale je tam nejaký iný problém. Ja osobne momentálne mám skúsenosť, že bol odobratý príspevok na osobnú asistenciu osobe, ktorá je na 100 % odkázaná na pomoc, a úrad práce to rieši spôsobom, že príspevok odníme, a žiadne iné riešenie neponúkne, z jedného dňa na druhý. To sa mi zdá strašne necitlivé. Preto sa chcem opýtať, naozaj si myslíte, že tieto opatrenia sú správne? A ešte sa chcem opýtať, nebolo by dobré pýtať sa aj tých ľudí, ktorých sa tá pomoc úradu práce týka, aký majú oni a aké majú oni skúsenosti s postupmi na úradoch práce? A aj ich spätná väzba by mala byť súčasťou vašeho hodnotenia. Ďakujem.
Laššáková, Jana, podpredsedníčka NR SR (2013-02-06):
Pán poslanec Kuffa.